Na temelju Odluke o uvjetima, kriterijima i postupku za uzimanje i davanje u zakup i privremeno korištenje prostora i opreme u školskim ustanovama kojima je osnivač Primorsko-goranska županija (KLASA: 022-04/17-01/32, URBROJ: 2170/1-01-01/5-17-12 od 11. rujna 2017.) Trgovačka i tekstilna škola u Rijeci zastupana po ravnateljici Antoniji Bukša, dipl. oec. objavljuje dana 5. listopada 2020. godine

**JAVNI NATJEČAJ**

**ZA DAVANJE U ZAKUP DIJELA POSLOVNOG PROSTORA**

**PREDMET ZAKUPA:**

* **Samoposlužni aparat za kavu i ostale tople i hladne napitke** sa priključkom na električnu energiju koji se nalazi na I. katu škole/ukupna površina za postavljanje aparata iznosi cca 1m²
* **Samoposlužni aparat za sokove i hranu** sa priključkom na električnu energiju koji se nalazi na I. katu škole/ukupna površina za postavljanje aparata iznosi cca 1m²

Ponuda se može odnositi na jedan ili oba aparata.

**VRIJEME TRAJANJA ZAKUPA:** Poslovni prostor se daje u zakup na određeno vrijeme od 19. listopada 2020. do 18. lipnja 2021. godine.

**MINIMALNI POČETNI IZNOS ZAKUPNINE** iznosi 700,00 kuna mjesečno po aparatu. Režijski troškovi uračunati su u iznos zakupnine. Plaćanje zakupnine vrši se mjesečno do 15. dana u mjesecu za prethodni mjesec.

**OSTALE NAPOMENE:**

U ugovorene stavke ugovora koji će biti sklopljen s najpovoljnijim ponuditeljem obvezno se unose slijedeće stavke:

* redovito obilaženje lokacija i kontrolu aparata,
* redovito punjenje aparata potrebnim sirovinama,
* servisiranje aparata i besprijekorno održavanje higijenskih uvjeta aparata,
* otklanjanje kvarova i zastoja u najkraćem mogućem roku,
* instaliranje aparata i stavljanje u funkciju u roku od 5 dana.

**SADRŽAJ PONUDE:**

* pisana ponuda sa ponuđenom mjesečnom najamninom izraženom u kunama,
* ime i prezime, OIB i adresu prebivališta za fizičke osobe, odnosno naziv tvrtke, OIB i adresu sjedišta za pravne osobe,
* presliku osobne iskaznice za fizičke osobe, presliku rješenja o upisu u sudski registar za pravne osobe, odnosno obrtnice za fizičke osobe – obrtnike
* potvrda Porezne uprave o stanju duga iz koje je vidljivo da je gospodarski subjekt ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje, osim ako mu prema posebnom propisu plaćanje tih obaveza nije dopušteno ili je odobrena odgoda plaćanja, ne starija od 30 dana,
* certifikat ili izjava o ispravnosti i kvaliteti proizvoda
* rok u kojem će ponuditelj postaviti aparat i osposobiti ga za uporabu.

Ponude dostaviti u roku od 8 dana od dana objave, na adresu škole, Trgovačka i tekstilna škola u Rijeci, Stane Vončine 1A, 51000 Rijeka.

Ponude se dostavljaju poštom u zatvorenoj omotnici s naznakom „NE OTVARAJ – PONUDA ZA JAVNI NATJEČAJ“.

Nepravodobne i nepotpune ponude neće se razmatrati.

Javno otvaranje ponuda održat će se 16. listopada 2020. godine u 12 h u prostorijama škole.

Škola zadržava pravo poništiti natječaj ili dio natječaja, odnosno ne prihvatiti ponudu bez obrazloženja.